ചേരണമെങ്കില് സിപിഎമ്മില് തന്നെ ചേരണം ഇടതുപക്ഷ സഹയാത്രികനായി പ്രവര്ത്തിക്കാന് ആഗ്രഹം മുന് കോണ്ഗ്രസ് നേതാവ് ഇല്ലിക്കല് കുഞ്ഞുമോനും സിപിഎമ്മിലേക്ക് അലപ്പുഴ: സിപിഎമ്മിലേക്ക് കോണ്ഗ്രസ് നേതാക്കന്മാരുടെ കുത്തൊഴുക്ക് തുടരുന്നു. മുന് കോണ്ഗ്രസ് നേതാവ് ഇല്ലിക്കല് കുഞ്ഞുമോനും സിപിഎമ്മിലേക്ക്. ആലപ്പുഴ മുന് നഗരസഭാധ്യക്ഷനായിരുന്ന ഇല്ലിക്കല് കുഞ്ഞുമോനെ അച്ചടക്ക ലംഘനത്തിന്റെ പേരില് നേരത്തെ പാര്ട്ടിയില് നിന്ന് പുറത്താക്കിയിരുന്നു. സിപിഎമ്മിന്റെ പ്രാദേശിക നേതാക്കളുമായി ചര്ച്ച നടത്തിയെന്നും സഹപ്രവര്ത്തകരോട് കൂടിയാലോചിച്ചതിന് ശേഷം തീരുമാനം പ്രഖ്യാപിക്കുമെന്നും കുഞ്ഞുമോന് പറഞ്ഞു. ഒരു മുഖ്യധാരാ രാഷ്ട്രീയ പാര്ട്ടിയുമായി ചേര്ന്നുകൊണ്ട് ഇടതുപക്ഷ സഹയാത്രികനായി പ്രവര്ത്തിക്കാനാണ് അഗ്രഹിക്കുന്നത്. കോണ്ഗ്രസിന്റെ ന്യൂനപക്ഷ വിരുദ്ധ നിലപാടില് പ്രതിഷേധിച്ചാണ് നടപടി. ചേരണമെങ്കില് സിപിഎമ്മില് തന്നെ ചേരണം. ശനിയാഴ്ച നൂറോളം സഹപ്രവര്ത്തകരുടെ യോഗം വിളിച്ചിട്ടുണ്ട്. അവരുമായി കൂടിയാലോചിച്ച് അടുത്ത ദിവസം തന്നെ തീരുമാനം പ്രഖ്യാപിക്കും. ചില നേതാക്കന്മാരുമായി കൂടിയാലോചന നടത്തിയിട്ടുണ്ട്. ശനിയാഴ്ചത്തെ യോഗത്തിന് ശേഷമെ ഇക്കാര്യത്തില് തീരുമാനത്തിലെത്തുകയുള്ളൂ. കുഞ്ഞുമോന് പറഞ്ഞു. കുഞ്ഞുമോനെ ആദ്യം പാര്ട്ടിയില് നിന്ന് നേതൃത്വം സസ്പെന്റ് ചെയ്യുകയായിരുന്നു. ആലപ്പുഴ ഡിസിസി മുന് അധ്യക്ഷന് എം. ലിജുവിനെ ന്യൂനപക്ഷ വിരുദ്ധനായി ചിത്രീകരിച്ചതിനായിരുന്നു നടപടി. ഇതിനെ തുടര്ന്ന് കുഞ്ഞുമോന് വാര്ത്താസമ്മേളനം നടത്തുകയും എം. ലിജുവിനെതിരെ കൂടുതല് ആരോപണങ്ങള് ഉന്നയിക്കുകയും ചെയ്തു. തുടര്ന്ന് തുടര്ച്ചയായ അച്ചടക്ക ലംഘനം നടത്തിയെന്ന പേരില് കെപിസിസി പ്രസിഡന്റ് കെ. സുധാകരന് കുഞ്ഞുമോനെ പാര്ട്ടിയില് നിന്ന് അനിശ്ചിത കാലത്തേയ്ക്ക് പുറത്താക്കുകയായിരുന്നു. Tags